Oficialusis leidinys L 193 , 29/07/2000 p. 0001 - 0002



Tarybos reglamentas (EB) Nr. 1666/2000 2000 m. liepos 17 d. iš dalies keičiantis Reglamentą (EEB) Nr. 1766/92 dėl bendro grūdų rinkos organizavimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi: (1) Tarybos reglamento (EEB) Nr. 1766/92 [4] 3 straipsnio 2 dalis numato, kad intervencinės kainos didinamos kiekvieną mėnesį. Šiuo mechanizmu siekiama tam tikru mastu atsižvelgti į saugojimo išlaidas bei privalomųjų mokėjimų už grūdų saugojimą Bendrijoje finansavimą, ir į būtinybę užtikrinti, kad atsargų realizavimas atitinka rinkos reikalavimus. Vadovaujantis požiūriu, kuris yra taikomas reformuojant bendrą rinkų organizavimą ryšium su "Darbotvarke 2000", bei siekiant sudaryti galimybes gamintojams per keletą metų organizuoti savo gamybą, kas mėnesį didinamos sumos ir jų skaičius turėtų būti nustatomi be jokių apribojimų laiko atžvilgiu, neužkertant kelio pakeitimams, kurių gali prireikti ateityje. (2) Siekiant paprastumo ir teisinio aiškumo, nebesvarbios Reglamento (EEB) Nr. 1766/92 nuostatos tuo pačiu metu turėtų būti išbrauktos. (3) Reglamento (EEB) Nr. 1766/92 įgyvendinimui reikalingos priemonės turėtų būti patvirtintos pagal 1999 m. birželio 28 d. Tarybos sprendimą 1999/468/EB, nustatantį Komisijai suteiktų įgyvendinimo įgaliojimų vykdymo tvarką [5], PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 1766/92 iš dalies keičiamas taip: 1. 3 straipsnio 2 dalis pakeičiama tokiu tekstu: "1. Intervencinė kaina didinama kas mėnesį, kaip nurodyta D priedo lentelėje." 2. 20 ir 22 straipsniai išbraukiami. 3. 23 straipsnis pakeičiamas tokiu tekstu: "23 straipsnis 1. Komisijai padeda Grūdų vadybos komitetas (toliau – Komitetas). 2. Jei pateikiama nuoroda į šią dalį, taikomi Sprendimo 1999/468/EB 4 ir 7 straipsniai. Sprendimo 1999/468/EB 4 straipsnio 3 dalyje minimas laikotarpis yra vienas mėnuo. 3. Komitetas priima savo darbo tvarkos taisykles." 4. Pridedamas toks priedas: " D PRIEDAS Mėnesiniai intervencinės kainos prieaugiai (Eurai/t) | Mėnuo | 2000–2001 prekybos metai | TYPE="INT"Nuo 2001–2002 prekybos metų | Liepa | – | – | Rugpjūtis | – | – | Rugsėjis | – | – | Spalis | – | – | Lapkritis | 1 | 0,93 | Gruodis | 2 | 1,86 | Sausis | 3 | 2,79 | Vasaris | 4 | 3,72 | Kovas | 5 | 4,65 | Balandis | 6 | 5,58 | Gegužė | 7 | 6,51 | Birželis | 7 | 6,51 | " 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000m. liepos 17d. Tarybos vardu Pirmininkas J. Glavany [1] OL C 86 E, 2000 3 24, p. 1. [2] Nuomonė pateikta 2000 m. gegužės 16 d. (dar nepaskelbta Oficialiajame leidinyje). [3] OL C 168, 2000 6 16, p. 17. [4] OL L 181, 1992 7 1, p. 21. Reglamentas su paskutiniais pakeitimais, padarytais Reglamentu (EB) Nr. 1253/1999 (OL L 160, 1999 6 26, p. 18). [5] OL L 184, 1999 7 17, p. 23. --------------------------------------------------